Koolinoorte koduleht on loodud kajastamaks Tartumaa ja Tartu linna O-Koolinoorte tegemisi. Projekti eesmärgiks on kaasata koolinoori tervislike eluviiside juurde ja sisustada nende vaba aega. Õpime orienteerumiskaarti tundma, sellega looduses liikuma, kasutades abivahendina kompassi. Kodulehel kajastame O-koolinoorte tegemisi läbi talve- ja suvehooaja. Lisaks sellele leiab kodulehelt viited orienteerumise algõppest ja sportlikest tulemustest.
Kuula orienteerujate hümni:
Uudised
Tartu Kevad Kassinurmes
29.05.2017
Läinud nädalalõpul toimus Kassinurmes Tartu Kevad orienteerumisvõistlus. Tublidest Tartu noortest tõid võidu koju N 12 klassis Harriet Koppel Tartu Katoliku Spordiklubist, M 14 klassis Emil Eensaar Tartu Suusaklubist. Teise koha saavutas M 18 klassi sKiur Erik eensaar OK Ilvesest ja kolmandale kohale tulid N 10 klassis Katariina Leiger OK Kapest ja M 10 klassis Rando Jaaksoo. Vt. tulemusi. Täna toimub Kristjan Jaak Peterson Gümnaasiumi spordiklasside orienteerumispäev Käärikul. Homne Põlva teisipäevak toimub Krüüdneris. Homme toimub ka Tartu Kivilinna Kooli orienteerumispäev Ihastes - vt. kaarti.. 1. juuni Tartu neljapäevak toimub Saarel. Kuu lõpuni on avatud registreerimine EOL noortelaagrisse 12.-15. juunil Elvas. 9. juunil toimub Põlvas Intsikurmu jooks. Info klubi kodulehel.
Balti MV-l Eesti võistkondlikult neljas
24.05.2017
Pilt Balti MV-l osalenud Eesti koondisest on pärit Team 2017 kodulehelt. Läinud nädalalõpul Ignalinas toimunud Balti MV-l saavutasid individuaalselt tavarajal 6. koha M14 klassis Emil Eensaar, M18 klassis Andres Rõõm, 12. koha saavutaas M20 klassis Oliver Kütt, 13. koha N14 klassis Brigitte Panker ja M18 klassis Kiur Erik Eensaar, 14. koha M20 klassis Kiur Erik Eensaar ja 17. koha N14 klassis Birgit Rõõm. Vt. tulemusi, teatevõistluse tulemusi. Noorte tulemused andsid kokkuvõttes riikide arvestuses küll 3. koha, kuid võistkondlikult jäädi siiski neljandaks. Vt. võistkondilikke tulemusi. Tänane Tartu neljapäevak toimub Annelinnas. Info OK Ilves kodulehel. Nädalalõpul toimub Kassinurmes Tartu Kevad võistlus. Võistluse 1. päev annab noortele punktilisa EOL Printcenter karikaarvestuses. Vt. koondtabelit. Võistluste avapäev on noortel ka katsevõistluseks pääsuks Euroopa noorte MV-le Slovakkias ja juunioride MM-le Soomes. Vt. koondise koostamise aluseid EOL kodulehel.
Tartu lahtised meistrivõistlused orienteerumisjooksu sprindis ja Linnasprint
19.05.2017
10 mail toimusid laias lumesajus Tähtveres nii Tartu linna koolinoorte meistrivõistlused teateorienteerumises kui mõni tund hiljem orienteerumisjooksu sprindis. Vt. tulemusi: koolinoorte MV, Tartu linna MV. Samas toimus ka Seiklushundi viimane kevadhooaja kolmapäevak. Eilne Tartu neljapäevak toimus Pranglis, järgmine toimub 24. mail - kolmapäeval Annelinnas. 17. mail toimus Linnasprindi II etapp Tartus. 28. juunil toimub Linnasprint Pärnus. Eeloleval nädalalõpul toimuvad Ignalinas Balti meistrivõistlused. Tartu noortest on omavanuste rahvusvõiskondadesse arvatud M 14 klassis Emil Eensaar Tartu Suusaklubist, N 14 klassis Brigitte Panker ja Birgit Rõõm , M 18 klassis Kiur Erik Eensaar ja Andres Rõõm ja M 20 klassis Oliver Kütt ja Kaarel Hendrik Zernant kõik OK Ilvesest. Vt.võistluste infot.
12. riigi üliõpilaste osavõtul toimuvad Riias SELL-mängud. Tartu Ülikooli esindavad orienteerumises Kaisa Sander, Jonne Rooma ja Rimmo Rõõm. Elagem kaasa!
EMV Mõndaveres
07.05.2017
Käesoleval nädalalõpul toimusid Mõndaveres Eesti Meistrivõistlused lühirajal ja põhiklasside teates. Lühirajal võitsid Tartu noortest hõbemedalid N 14 klassis Birgit Rõõm OK Ilvesest, M 14 klassis Emil Eensaar Tartu Suusaklubist, M 20 Kaarel Hendrik Zernant OK Ilvesest. Pronksmedali võitsid M 18 klassis Kiur Erik Eensaar ja M 20 klassis Oliver Kütt OK Ilvesest. Vt. tulemusi, pilte. Ok Ilves noortest Oliver Kütt saavutas teatevõistlusel koos põhiklassi kuuluvate Kristo Heinmanni ja Kenny Kivikaga kõrge 2. koha. Palju õnne! 9. mail toimub Põlva teisipäevak Kanepi-Lajavangu kaardil. 10. mail toimub Seiklushundi kolmapäevak Tähtveres. Kella 13-st toimuvad samas Tartu Koolinoorte MV-d valikorienteerumises - vt. juhendit. Õhtupoolikul kl. 18-st aga toimuvad samas Tartu Linna meistrivõistlused orienteerumisjooksu sprindis - vt. juhendit. Registreerimine linna MV-le O-sport keskkonnas kuni 8. mai hilisõhtuni. 11. mail toimub Tartu neljapäevak Madsa-Annimatsi kaardil.
Ilves-3 Otepääl
02.05.2017
Läinud nädalalõpul peeti Otepää ümbruses Ilves-3 orienteerumisvõistlus. Tublidest Tartu noortest saavutasid omas vanuseklassis esikohad N 14 klassi sBrigitte Panker OK Ilvesest, M 14 vanuseklassis Emil Eensaar Tartu Suusaklubist, M 18 vanuseklassis Kiur Erik Eensaar OK ilvesest. Teisele kohale jõudsid N 10 vanuseklassis Mariann Zernant OK ilvesest, N 12 klassis Harriet Koppel Tartu Katoliku Koolist, M 10 klassis Silver Esnar OK Ilvesest, M 20 klassis Oliver Kütt OK Ilvesest, M 8 klassis Henri Kersna OK Ilvesest. Kolmanda koha saavutasid N 14 klassis Birgit Rõõm OK ilvesest ja M 14 klassis Jakob Veske Tartu Katoliku Koolist. Palju õnne! Vt. tulemusi. Võistluste esimene päev annab noortele punktilisa EOL Printcenter karikaarvestuses. Vt. koondtulemusi. Järgmine võimalus punktilisa teenida on 27. mail Tartu Kevad. I. võistluspäeval. EOL kodulehel. Täna toimub Põlva teisipäevak Kanepi-Lajavangu kaardil. 3. mail toimub Seiklushundi kolmapäevak Tamme Kooli juures. 4. mail toimub Tartu neljapäevak Kirikukülas. 6. mail toimuvad Eesti orienteerumisjooksu meistrivõistlused orienteerumisjooksu lühirajal ja 7. mail põhiklasside teateorienteerumises Mõndaveres. Info korraldaja kodulehel.
Kahe võistluspäeva kokkuvõttes selgusid Peko Kevade parimad. Tublidest Tartu noortest võitsid esikoha N 8 klassis Jasmiin Kraas, M 8 klassis Henri Kersna OK Ilvesest, , M 14 Emil Eensaar Tartu suusaklubist, 2. koha saavutasid M 8 klassis Koit Hallik, N 10 klassis Ebe Hallik ja N 14 klassis Brigitte Panker OK Ilvesest. kolmandale kohale tulid M 18 klassis Kiur Erik Eensaar OK Ilvesest, N10 klassis Mariann Zernant OK Ilvesest. Vt . tulemusi. Võistluste esimene päev annab punktilisa EOL Printcenter karikasarjas. Tulemused peaksid juhendi järgselt ilmuma EOL kodulehel. 18. aprillil toimub Põlva teisipäevak Hatiku metsas. 19. aprillil toimub Seiklushundi kolmapäevak Veeriku kooli juures. 20. aprillil toimub Tartu neljapäevak Elvas. 22. aprillil toimub Tallinna vanalinnas Jüriööjooks .
Võrumaal tulemas karjalaskevõistlus ja lihavõttesprint
03.04.2017
Soojade kevadilmadega kogub orienteerumisjooksu hooaeg tuure üles. Juba kolmapäeval on huvilistel võimalus osaleda paarisorienteerumisvõistlusel Linnasprint ja osaleda ka Kõrvekülas toimuval Seiklushundi kolmapäevakul. 8. aprillil toimub Juba külas, Tsiatsungõlmaal karjalaskevõistlus ja 9. aprillil Võru kesklinnas Lihavõttesprint. Info korraldaja kodulehel. Lihavõttesprint annab noortele esimesed punktid EOL orienteerumisjooksu Printcenter karikasarjas. Vt. juhendit. Võistlus on ka noortel ja juunioridel üheks tiitlivõistluste katsevõistluseks. Vt. koondise koostamise aluseid. Orienteerumise algõppekoolitus 4. aprillil tuleb Võnnu koolis ja 5. aprillil Sillaotsa koolis.